**КРИТЕРИЈУМИ И ЕЛЕМЕНТИ ОЦЕЊИВАЊА У НАСТАВИ**

* **ПРЕДМЕТ БИОЛОГИЈА**

Из предмета биологија, ученик се оцењује бројчано, а у складу са законом и прописима донетим наосновуњега. **Врста, нивои обим знања и ангажовање ученика оцењују се тако да оцену:**

**одличан(5)** добија ученик који у потпуности показује способност трансформације знања и примене у новим ситуацијама; лако лoгички пoвeзуje чињeницe и пojмoвe; самостално изводи закључке који се заснивају на подацима; решава проблеме на нивоу стваралачког мишљења и у потпуности критички рaсуђуje; показује изузетну самосталност уз изузетно висок степен активности и ангажовања.

**врло добар (4)** добија ученик који у великој мери показује способност примене знања и лoгичкипoвeзуje чињeницe и пojмoвe; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички рaсуђуje; показује велику самосталност и висок степен активности и ангажовања.

**добар (3)** добија ученик који у довољној мери показује способност употребе информација у новим ситуацијама; у знатној мери лoгички пoвeзуje чињeницe и пojмoвe; већим делом самостално изводи закључке који се заснивају на подацима и делимично самостално решава поједине проблеме; у довољној мери критички рaсуђуje; показује делимични степен активности и ангажовања.

**довољан (2)** добија ученик који знања која је остварио су на нивоу репродукције, уз минималнупримену; у мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички рaсуђуje; показује мањи степен активности и ангажовања.

**недовољан(1)** добија ученик који знања која је остварио нису ни на нивоу препознавања и не показује способност репродукције и примене; не изводи закључке који се заснивају на подацима; критички не рaсуђуje; не показује интересовање за учешће у активностима нити ангажовање.

|  |  |  |
| --- | --- | --- |
| оцена | Образовни ниво | Образовни ниво |
| 1 |  |  |
| 2 | Основни ниво | препознавање |
| 3 | Средњи ниво | репродукција |
| 4 | Средњи ниво | разумевање |
| 5 | Напредни ниво | примена |

* + **Закључна оцена** утврђује се на крају првог и другог полугодишта, на основу свих појединачних оцена(\*најмање четири оцене током полугодишта) које су унете у дневник од почетка школске године. Закључна оцена не може да буде већа од највеће појединачне оцене уписане у дневник, добијене било којом техником провере знања. Закључна оцена не мора произлазити из аритметичке средине уписаних оцена, а нарочито ако је ученик показао напредак у другом полугодишту.

У закључну оцену улазе и све белешке праћења рада ученика. То подразумева описно праћење ученика у наставничкој свесци (ученички портфолио) као што су: различите способности ученика, марљивости залагање, однос према раду, однос према наставнику и осталим ученицима, школској имовини,животној средини у окружењу школе, напредовање или назадовање у раду, уредност, интерес за предмет и слично.

Врста, ниво, обим знања и ангажовање ученика се повезују са критеријумима оцењивања који су базирани према исходима постигнућа ученика.

**ШТА И КАКО СЕ ОЦЕЊУЈЕ**

**Иницијални тест** - спроводи се на почетку школске године (прва недеља). Процењују се претходна постигнућа ученика у оквиру одређене области, модула или теме, која су од значаја за предмет. Резултат иницијалног процењивања не оцењује се и служи за планирање рада наставника и даље праћење напредовања ученика. На основу иницијалног тестирања наставник добија информацију сакаквим предзнањем ученици крећу у нови разред икоје области и питања треба обновити. Исту информацију даје сваком ученику посебно. Обнављање се врши на редовним часовима, часовима допунске наставе и код куће. Резултат иницијалног процењивања не оцењује се и служи за планирање рада наставника и даље праћење напредовања ученика.

**Усмена провера постигнућа ученика** - обавља се у току оба полугодишта. Најмање по две оцене треба да буду на основу усмене провере постигнућа ученика.

Начини оцењивања: усмено испитивање и провера усвојености градива; дискусија на часу, решавање проблемских задатака... Ученици увек треба да буду припремљени за усмени одговор. Могу бити испитивани сваког часа, с тим што имају право једном у току дате школске године на извињење и не уношење оцене у дневник (тзв. бонус) ако нису спремни за одговарање или нису задовољни својим усменим одговором. Иначе, у сваком другом случају, оцена се уписује у дневник. Ученици могу поправљати своје усмене одговоре.

**Писмена провера постигнућа ученика** – обавља се у току оба полугодишта.

Начини оцењивања: Објективни тестови са допуњавањем кратких одговора, задаци са означавањем, задаци вишеструког избора, спаривање појмова... Оцена са теста се уноси у дневник у року од осам дана и мора бити евидентирана у распореду контролних и писмених задатака у дневнику и најављена унапред ученицима.

**Петнаестоминутне контролне вежбе (тестови).**

Оцена са теста се не уноси у дневник Петнаестоминутна контролна вежба се не најављује! Спроводи се ради утврђивања остварености циља часа и савладаности дела реализованих садржаја. Представља повратну информацију ученику и наставнику и може се узети у обзир приликом утврђивања закључне оцене у корист ученика.

**Пројекат** - групни облик рада на одређену тему, а има за циљ: самостално прикупљање и критички одабир информација; решавање проблема; доношење одлука; планирање и поштовање рокова; самостално учење; рад у групи; сарадња; критички однос према властитом и туђем раду. Наставник јасно дефинише и упознаје ученике са елементима за вредновање пројекта, групног рада и индивидуалног рада у оквиру групе.

Начини оцењивања: Експерименти, истраживачки пројекти...

**Практични рад** (оглед, лабораторијска вежба, практични задатак) - ученик/ученица се оцењује: заизвођење огледа/лабораторијске вежбе/задатка, давање једноставног објашњења рада (поступка) иначина одбране (излагања).

Начини оцењивања: Лабораторијске вежбе, проблемски задаци, симулације

**Активност и резултати рада ученика** - су различите активности којима се показује примена знања ученика, самосталност, показане вештинеу коришћењу материјала, алата, инструмената и др. у извођењу задатка, као и примена мера заштите и безбедности према себи, другима и околини, а које су у складу са програмом биологије.

У активности ученика улазе кратки усмени одговори на часу приликом обнављања или обраде нове лекције, израда домаћих задатака, рад лабораторијских вежби, кратки пројекти, петнаестоминутне провере, израда цртежа и презентација. Наставник прати активности ученика и благовремено их бележи у своју педагошку свеску. На тај начин наставник формативно оцењује ученика. Целокупна активност ученика може бити изречена сумативном оценом у дневнику.

Ученик се оцењује и на основу:

* излагања и представљања (изложба радова, резултати истраживања, модели, цртежи, графикони, табеле, постери...)
* учешћа у дебати и дискусији
* учешћа на општинском, окружном или републичком такмичењу (пласман на општинско, прва три места на општинском и окружном такмичењу и пласман на републичко даје се оцена одличан (5))
* учешћа у различитим облицима групног рада

**Домаћи задатак –** наставник проверава сваки домаћи задатак. Оцењује их плусевима или минусима и евидентира у е-дневнику и својој педагошкој документацији (д. задатак мора одговорити захтеву задатог задатка; да буде потпун, тачан).

**Рад на часу-** је слободна наставникова процена о раду ученика. Подразумева ученикову пажњу, праћење (слушање наставника или ученика док излажу), једном речју активно учествовање у наставном процесу. За активност на часу ученик може добити плусеве који се касније сабирају са плусевима за домаћи задатак. Овде се могу добити и минусеви за непажњу и не праћење на часу који се такође сабирају са минусевима за домаћи задатак.

**Школска свеска из биологије** – наставник може да оцени школску свеску ученика на крају полугодишта/школскегодине. Наставник оцењује: садржај свеске, уредност, цртеже, додатне текстове...

**Остало** - у закључну оцену за крај полугодишта/школске год. могу да уђу и остале активности и интересовања ученика, његова залагања, приказ и занимљивих текстова из научно-популарне литературе, редован долазак на часове додатне и допунске наставе, припремне наставе (осмаци), учествовање у обележавању важних биолошких датума или акцијама које се спроводе у школи.